Senatorul PSD, Bogdan Matei, a fost prezent în emisiunea Politica Zilei, moderată de Ioana Constantin, pe B1 TV, unde a vorbit despre polițele RCA. Bogdan Matei a spus că odată ce prețurile au explodat, acestea nu mai revin la prețul inițial înainte de explodare, iar de la 1 ianuarie 2024, cu toții vom avea de suferit.
"Este foarte clar că ineficiența ASF-ului, managementul de acolo, ne-a adus unde ne-a adus, la o gaură imensă în bugetul de stat, pentru că toate se răsfrâng asupra bugetului de stat și, sigur, că începând de mâine vom avea oameni ce nu știu ce se va întâmpla sau poate că astăzi foarte mulți se vor uita, din nou, în documente, ca mâine toată lumea să meargă să-și facă din nou o nouă poliță de asigurare, care va fi și mai scumpă, chiar dacă avem totuși o plafonare.
Îl ascultam aici pe domnul Negrescu, spunând că își dorește ca la anul să se facă o echilibrare a pieței. Păi e foarte greu și știm foarte bine, că avem experiența respective. Când prețurile au explodat, indiferent dacă vorbim de reașezare, acestea nu mai revin la prețul inițial înainte de explodare, deci e foarte clar că oamenii în 2024, la 1 ianuarie vor avea de suferit, adică noi toți
Și atunci, din punctul meu de vedere, e foarte greu acum și nu sunt adeptul să arunc vina în curtea cuiva, dar repet, ASF-ul, din acest punct de vedere, nu și-a făcut treaba și îmi pare rău să spun acest lucru".